CELEX: 62018CA0331
Language: hr
Date: 2019-09-05 00:00:00
Title: predmet C-331/18: Presuda Suda (šesto vijeće) od 5. rujna 2019. (zahtjev za prethodnu odluku koji je uputio Krajský súd v Prešove - Slovačka) – TE protiv Pohotovosť s.r.o. (Zahtjev za prethodnu odluku – Direktiva 2008/48/EZ – Zaštita potrošača – Ugovor o potrošačkom kreditu – Članak 10. stavak 2. točke (h) i (i) i stavak 3. – Podaci koje treba navesti u ugovoru – Nacionalno zakonodavstvo koje predviđa obvezu da se za svaku uplatu navede raspodjela plaćanja na glavnicu, kamate i troškove)

11.11.2019   
            
            
               HR
            
            
               Službeni list Europske unije
            
            
               C 383/25
            
         
      Presuda Suda (šesto vijeće) od 5. rujna 2019. (zahtjev za prethodnu odluku koji je uputio Krajský súd v Prešove - Slovačka) – TE protiv Pohotovosť s.r.o.
      (predmet C-331/18) (1)
      
      (Zahtjev za prethodnu odluku - Direktiva 2008/48/EZ - Zaštita potrošača - Ugovor o potrošačkom kreditu - Članak 10. stavak 2. točke (h) i (i) i stavak 3. - Podaci koje treba navesti u ugovoru - Nacionalno zakonodavstvo koje predviđa obvezu da se za svaku uplatu navede raspodjela plaćanja na glavnicu, kamate i troškove)
      (2019/C 383/26)
      Jezik postupka: slovački
      
         Sud koji je uputio zahtjev
      
      Krajský súd v Prešove
      
         Stranke glavnog postupka
      
      
         Tužitelj: TE
      
         Tuženik: Pohotovosť s.r.o.
      
         Izreka
      
      
                  1.
               
               
                  Članak 10. stavak 2. točke (h) do (j) Direktive 2008/48/EZ Europskog parlamenta i Vijeća od 23. travnja 2008. o ugovorima o potrošačkim kreditima i stavljanju izvan snage Direktive Vijeća 87/102/EEZ, u vezi s njezinim člankom 22. stavkom 1., treba tumačiti na način da mu se protivi nacionalni propis, poput onog o kojem je riječ u glavnom postupku, u skladu s kojim se u ugovoru o kreditu mora navesti specifikacija svake uplate koja pokazuje, prema potrebi, amortizaciju glavnice, kamate i druge troškove.
               
            
                  2.
               
               
                  Članak 10. stavak 2. i članak 22. stavak 1. Direktive 2008/48, kako su protumačeni u presudi od 9. studenoga 2016., Home Credit Slovakia (C-42/15, EU:C:2016:842), primjenjuju se na ugovor o kreditu, poput onoga o kojem je riječ u glavnom postupku, koji je sklopljen prije donošenja te presude i prije izmjene nacionalnog propisa radi usklađivanja s tumačenjem iz navedene presude.
               
            
         (1)  SL C 294, 20. 8. 2018.